text: কলিম উদ্দিন আহমেদ মিলন বাংলাদেশ জাতীয়তাবাদী দলের একজন রাজনীতিবিদ এবং সুনামগঞ্জ-৫ (দোয়ারাবাজার-ছাতক) আসনের সাবেক সাংসদ। তিনি ১৯৮৮, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়ে ছিলেন।
  
  রাজনীতিঃ
  
  তিনি কর্নেল অলি আহমদের জনসভায় বিএনপি-তে যোগদান করেন। প্রথমে সুনামগঞ্জ জেলা বিএনপির সাংগঠনিক সম্পাদক নির্বাচিত হন। পরবর্তীতে টানা তিন বার সুনামগঞ্জ জেলা বিএনপির সাধারন সম্পাদক ও একবার আহবায়ক কমিটির ১ম সদস্য(প্যাড সাক্ষর ক্ষমতা সহ), দুইবার বিএনপির কেন্দ্রীয় কার্যনির্বাহী সংসদ সদস্য নির্বাচিত হন। ২০১৬ সালে বিএনপির সর্বশেষ কাউন্সিলে "বিএনপি কেন্দ্রীয় কার্যনির্বাহী সংসদের সিলেট বিভাগীয় সহ-সাংগঠনিক সম্পাদক" নির্বাচিত হন। ২০১৭ সালে আবার "সুনামগঞ্জ জেলা বিএনপির সভাপতি" নির্বাচিত হন।
  
  মিলন সিলেট বীরপুরুষ এম ইলিয়াস আলীর ঘনিষ্ঠজন হিসেবে পরিচিত। তাছাড়াও এম ইলিয়াস আলী গুম হওয়ার তার নেতৃত্বে দীর্ঘদিন আন্দোলন হয়।
  
  জন্ম ও প্রাথমিক জীবন 
  কলিম উদ্দিন আহমেদ মিলন সুনামগঞ্জ জেলায় জন্মগ্রহণ করেন।
  
  রাজনৈতিক ও কর্মজীবন 
  কেন্দ্রীয় বিএনপির সহসাংগঠনিক সম্পাদক ও সুনামগঞ্জ জেলা বিএনপির সভাপতি কলিম উদ্দিন আহমেদ মিলন। তিনবারের  নির্বাচিত সংসদ সদস্য তিনি। সুনামগঞ্জ-৫ (দোয়ারাবাজার-ছাতক) আসনে তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির সহযোগিতায় জাতীয় সমাজতান্ত্রিক দলের (জাসদ) প্রার্থী হিসেবে সর্ব প্রথম সংসদ সদস্য নির্বাচিত হন। এর পর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হয়ে বিজয়ী হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের মননয়নে সংসদ সদস্য নির্বাচিত হন। ২০০৮ সালের নবম সংসদ নির্বাচনে অংশ নিয়ে পরাজিত হন।
  
  আরও দেখুন 
  
   চতুর্থ জাতীয় সংসদ সদস্যদের তালিকা
   ষষ্ঠ জাতীয় সংসদ সদস্যদের তালিকা
   অষ্টম জাতীয় সংসদ সদস্যদের তালিকা
  
  তথ্যসূত্র
  
  বহিঃসংযোগ 
  
   চতুর্থ জাতীয় সংসদ সদস্যদের তালিকা (১৯৮৮) –জাতীয় সংসদ
   ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ
   অষ্টম জাতীয় সংসদ সদস্যদের তালিকা (২০০১) –জাতীয় সংসদ
  
  বিষয়শ্রেণী:জীবিত ব্যক্তি
  বিষয়শ্রেণী:সুনামগঞ্জ জেলার রাজনীতিবিদ
  বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:চতুর্থ জাতীয় সংসদ সদস্য
  বিষয়শ্রেণী:ষষ্ঠ জাতীয় সংসদ সদস্য
  বিষয়শ্রেণী:অষ্টম জাতীয় সংসদ সদস্য
title: কলিম উদ্দিন আহমেদ মিলন